Ko Āhia tētahi o ngā paparahi e whitu i roto i te punaha tatau paparahi tuku iho nō Ūropi. I te mea he 43,810,582 km2 tōna rahinga whenua, ā, e 4.3 piriona ōna kainoho, ko Āhia te paparahi nui rawa o te ao (8.6% o te mata o Papatūānuku, 29.4% rānei o te matawhenua maea) me te paparahi taupori maha rawa hoki (āhua 60% o te taupori aorere). Noho ana a Āhia ki te haurua rāwhiti o te tuakoi raki, mai te Moana Arctic i te raki ki te Moana Īnia i te tonga. Ko ngā Maunga Ural te roherohe hauāuru, ā, ko te Moananui-a-Kiwa te takutai i te rāwhiti.